**Eesti Puuetega Inimeste Koja juhatuse e-koosoleku protokoll 2/2019**

**Toimumise aeg**: 25. veebruar kuni 7. märts 2019

**Toimumise koht**: juhatuse e-kirja list

**Koosoleku algus**: 25.02 kl 11:22

**Koosoleku lõpp**: 07.03 kl 23:59

Osalesid: Monika Haukanõmm, Kaia Kaldvee, Toomas Mihkelson, Kairit Numa, Jakob Rosin, Mihkel Tõkke, Helmi Urbalu, Helle Sass ja Ulvi Tammer-Jäätes

Kutsutud: Eesti Puuetega Inimeste Koja (edaspidi EPIKoda) tegevjuht Anneli Habicht.

Koosolekut asub juhatama Monika Haukanõmm, kes teeb ettepaneku kinnitada koosoleku protokollijaks Anneli Habicht.  
**OTSUS**: Kinnitada koosoleku protokollijaks Anneli Habicht.

Monika Haukanõmm (edaspidi MH) tutvustab koosoleku päevakorda.

**Koosoleku päevakord:**

1. **MTÜ Eriline Maailm EPIKoja liikmeks astumise taotluse arutelu ja otsus**
2. **MTÜ Eesti Aspergerite Ühing EPIKoja liikmeks astumise taotluse arutelu ja otsus**

**OTSUS:** Kinnitada päevakord ühehäälselt.

1. **MTÜ Eriline Maailm EPIKoja liikmeks astumise taotluse arutelu ja otsus**

Monika Haukanõmm (MH)tutvustab liikmeks taotleva organisatsiooni poolt esitatud dokumente ja taustainfot (lisatud protokollile). Juhatuse liikmetele on taotlus ja lisadokumendid saadetud eelnevalt e-posti vahendusel.

MH lisab, et oleme MTÜ-le saatnud täpsustavad küsimused tegevuspiirkondade kohta ja saanud vastuseks, et 2014. aastal loodud MTÜ koondab rohkem kui 500 erivajadusega laste peret, valdavalt Harjumaalt ja Tallinnast, kuid mitte ainult. Samaväärselt nagu tegutsetakse Tallinnas, on teravik suunatud ka Narva. Näiteks on Narvas läbi viinud 4 rahvusvahelist projekti programmi Erasmus+ raames. Nende projektide teemaks oli kaasav haridus: kolm nendest olid noorsootöötajatele ning õpetajatel ning üks noortevahetus. MTÜ on varasemalt teinud koostööd ka EPIKojaga, näiteks venekeelse käsiraamatu Teekond erilise lapse kõrval keeletoimetamisel, turundustegevustes ja levitamisel.

MH toetab MTÜ vastuvõtmist EPIKoja liikmeks, kuna tegemist on tegusate inimestega ja venekeelsed lapsevanemad meil võrgustikus praktiliselt puuduvad. MH lisab, et tema isiklik kogemus ja kontakt MTÜga Eriline Maailm on olnud väga positiivne. MTÜ pakub teenuseid ja loob uut erakooli. MTÜ ei tegutse ainult Tallinnas, vaid ka teistes piirkondades, seega ei saa neid suunata ka liituma Tallinna Puuetega Inimeste Kojaga.

Kaia Kaldvee (KK) ei toeta MTÜ Eriline Maailm liikmeks vastuvõtmist. KK põhjendab, et tegemist on Harjumaa MTÜ-ga. KK on helistanud Narva MTÜdele, kes tegelevad puuetega lastega ja nende peredega ning saanud info, et MTÜga Eriline Maailm ja selle tegevusega Narvas pole kohalikud MTÜd kokku puutunud. KK avaldab arvamust, et tegutsemine Tallinnas, Harjumaal ja Narvas ei tähenda, et MTÜ on üle-Eestiline, nagu nõuab EPIKoja põhikiri.

Toomas Mihkelson (TM), Kairit Numa (KN), Ulvi Tammer-Jäätes (UTJ), Helle Sass (HS), Helmi Urbalu (HU) ja Jakob Rosin (JR) toetavad KK seisukohta.

Mihkel Tõkke (MT) pigem toetab MTÜ Eriline Maailm liitumist EPIKojaga, sest tegemist on aktiivselt tegutseva organisatsiooniga, mille tegevus on eriti oluline eesti keelt mittekõnelevatele uudega laste peredele. MT arvab, et MTÜ aitaks EPIKojal kaasata huvikaitsetöösse ja teavitustegevusse uut sihtgrupi. MT lisab, et kui lähtuda EPIKoja põhikirjast: „2.2 Ühingu liikmeks vastuvõtmist taotlev juriidiline isik peab olema kas üleriigiline puudespetsiifiline organisatsioon või katusorganisatsioon või maakondlik puuetega inimeste koda“, siis jääb siiski küsitavaks liikmelisust taotleva MTÜ vastavus EPIKojda põhikirjale. MT pakub välja, et võime soovitada MTÜle Eriline Maailm astuda EPIKoja toetajaliikmeks?

Hääletus: MTÜ Eriline Maailm liikmeks vastuvõtmise poolt: 2 ja vastu: 7.

**OTSUS:** Toetudes EPIKoja põhikirjas osa II Ühingu liikmeks vastuvõtmise ning ühingust väljaastumise ning väljaarvamise kord ja tingimused punktile 2.2., mitte rahuldada MTÜ Eriline Maailma taotlust astuda EPIKoja liikmeks. Tunnustada Ühingu seniseid tegevusi nii liikmete kui avalikkuse suunal. Soovitada kaaluda EPIKoja toetajaliikme staatuse taotlemist.

1. **MTÜ Eesti Aspergerite Ühing EPIKoja liikmeks astumise taotluse arutelu ja otsus**

MH tutvustab liikmeks taotleva organisatsiooni poolt esitatud dokumente ja taustainfot (lisatud protokollile). Juhatuse liikmetele on taotlus ja lisadokumendid saadetud eelnevalt e-posti vahendusel. MH selgitab, et tegemist on sama organisatsiooni poolt esitatud teise taotlusega. Esimest menetles EPIKoja juhatus eelmine koosseis 2016. aastal ja jõudis eitava vastuseni.

KK väljendab eitavat seisukohta MTÜ Aspergerite Ühingu taotlusele, sest tegemist on autismispektri häire alavormiga. KK on arvamusel, et MTÜd ei saa nimetada üle-Eestiliseks. KK lisab, et saame soovitada astuda MTÜl Eesti Autismiühingu liikmeks.

HS toetab KK ettepanekut soovitada MTÜl liituda Eesti Autismiühinguga.

UTJ, JR, HU, KN ja MT ei toeta MTÜ liikmeks vastuvõtmist.

TM ei toeta MTÜ liikmeks vastuvõtmist ja teeb ettepaneku küsida EPIKoja liikme Eesti Autismiühingu poolset arvamust selle kohta, kas ja miks need kaks ühingut kokku ei sobi (nii nagu on oma taotluses kirjeldanud MTÜ Eesti Aspergerite Ühing).

Hääletus: MTÜ Eesti Aspergerite Ühingu liikmeks vastuvõtmise poolt: 0; vastu: 9.

**OTSUS:** Toetudes EPIKoja põhikirjas osa II Ühingu liikmeks vastuvõtmise ning ühingust väljaastumise ning väljaarvamise kord ja tingimused punktile 2.2., mitte rahuldada MTÜ Eesti Aspergerite Ühingu taotlust astuda EPIKoja liikmeks. Tunnustada MTÜ seniseid tegevusi nii liikmete kui avalikkuse suunal. Soovitada astuda Eesti Eesti Aspergerite Ühingul Eesti Autismiühingu kui autisimispektri häirega inimesi ja nende pereliikmeid koondava katusorganisatsiooni liikmeks, mille kaudu kuuluda EPIKoja liikmeskonna hulka.

Koosoleku juhataja: Monika Haukanõmm

Koosoleku protokollija: Anneli Habicht